Acidophilus คืออะไร และควรกินคู่กับยาปฏิชีวนะอย่างไร ลดผลข้างเคียงของยาปฏิชีวนะ
อะไรคือ acidophilus? Acidophilus (Lactobacillus acidophilus หรือ L. acidophilus) นั้นก็คือจุลินทรีย์หรือ “แบคทีเรียดี” ชนิดหนึ่งในร่างกายนั่นเอง จะช่วยให้ลำไส้ใหญ่ย่อยอาหารที่เหลือลงมาได้ดี และป้องกัน “แบคทีเรียร้าย” ด้วยการสร้างกรดแลคติก ตามธรรมชาติร่างกายเรามี Acidophilus อยู่แล้ว แต่ถ้ามีน้อยก็ต้องกินอาหารเสริมโพรไบโอติกส์ เพื่อป้องกันโรคระบบทางเดินอาหารและอาการอื่นๆ นอกจาก acidophilus แล้วก็ยังมีโพรไบโอติกส์อีกหลายตัว ส่วนใหญ่จะเป็นตระกูลแลคโตบาซิลลัส (Lactobacillus) ที่เรารู้จักกันดี แต่ Lactobacillus acidophilus นั้นเป็นโพรไบโอติกส์ที่นิยมกันมากที่สุด มีการวิจัยทางการแพทย์ที่พบว่า acidophilus ไปยับยั้งการเจริญเติบโตของ pathogens (ต้นเหตุของโรคต่างๆ เช่น แบคทีเรียร้าย) ในทางเดินอาหารของเรา นอกจากนี้ยังป้องกันโรคระบบทางเดินอาหาร (อย่าง โรคลำไส้แปรปรวน (irritable bowel syndrome หรือ IBS)) ทำให้ระบบย่อยอาหารดีขึ้น ลดเชื้อราในช่องคลอด และป้องกันโรคต่างๆ อย่างปอดติดเชื้อหรือโรคผิวหนัง รวมถึงไม่ทำให้คุณท้องเสียเพราะกินยาปฏิชีวนะด้วย เวลาที่คุณท้องเสียเพราะกินยาปฏิชีวนะ ก็เพราะยาปฏิชีวนะไปกำจัดแบคทีเรียร้ายในร่างกายอันเป็นสาเหตุของการติดเชื้อ เลยทำให้แบคทีเรียดีในลำไส้พลอยลดน้อยถอยลงไปด้วย ผลที่เกิดตามมาคือร่างกายมีแบคทีเรีย “ร้าย” เยอะเกินไป จนเกิดสารพิษ อันเป็นที่มาของอาการอักเสบและท้องเสีย ปกติอาการท้องเสียเพราะยาปฏิชีวนะ (antibiotic-associated diarrhea) จะไม่หนักมาก และพอหยุดยาก็ไม่เป็นอีก แต่บางทีอาจเป็นสาเหตุของโรคที่รุนแรงกว่าอย่างโรคลำไส้ใหญ่อักเสบ (colitis) ไม่ก็โรคลำไส้ใหญ่อักเสบขั้นรุนแรงอย่าง pseudomembranous colitis และพบว่าประมาณ 1/3 ของคนที่ใช้ยาปฏิชีวนะในระยะยาว (โดยเฉพาะในโรงพยาบาล) ติดเชื้อ Clostridium difficile ซึ่งเป็นการติดเชื้อแบบรุนแรงยากจะรักษา ทำให้เกิดอาการท้องเสียเป็นประจำ  มีงานวิจัยสำคัญเมื่อไม่นานมานี้ที่ชี้ว่าโพรไบโอติกส์อย่าง acidophilus สามารถป้องกันหรือลดอาการท้องเสียจากยาปฏิชีวนะได้ แถมช่วยป้องกันการติดเชื้อ C difficile อีกด้วย  การติดเชื้อ C. diff พบบ่อยที่สุดหลังใช้ยา fluoroquinolones, cephalosporins, clindamycin และยาเพนนิซิลลิน คุณหมอเป็นคนเดียวที่จะกำหนดปริมาณที่ควรกินในแต่ละวัน และชนิดที่เหมาะสมของ acidophilus เรื่องปริมาณนั้นก็แตกต่างกันไป แต่สำหรับคนที่ท้องเสียเพราะกินยาปฏิชีวนะ เขาศึกษาวิจัยกันมาแล้วว่าให้กิน 10 – 20 billion CFU (Colony Forming Unit) หรือ 10,000 - 20,000 ล้านตัวต่อวันถึงจะเห็นผล  คุณหมออาจแนะนำให้กินมากหรือน้อยกว่านี้ แล้วแต่ว่าคุณกินยาปฏิชีวนะตัวไหน กินนานเท่าไหร่ และความเสี่ยงที่จะเป็นโรคลำไส้ใหญ่อักเสบ (colitis) ยาปฏิชีวนะบางตัวอย่าง cephalosporins, fluoroquinolones และ clindamycin นั้นมักทำให้เกิดอาการท้องเสียเพราะยาปฏิชีวนะมากกว่ายาตัวอื่น Acidophilus นั้นมีด้วยการหลายแบบ เช่น แคปซูล แบบเม็ด และแบบผง ยังไงก็ให้คุณหมอเป็นคนแนะนำแบบที่เหมาะสมจะดีกว่า แต่เลือกแล้วอย่ากินปนกันหลายแบบ อย่างกินแบบเม็ดคู่ไปกับแบบผงนี่ไม่ได้เลย เพราะแต่ละแบบก็มีแบคทีเรียต่างสายพันธุ์กันไป กินนานเท่าที่คุณหมอสั่ง โดยส่วนใหญ่มักนิยมกินโพรไบโอติกส์ต่อไปอีกอย่างน้อย 1 - 3 อาทิตย์หลังการกินยาปฏิชีวนะ ถ้ากินพร้อมกันทีเดียวจะไม่ได้อะไรสักอย่าง เพราะโพรไบโอติกส์จะเพิ่มแบคทีเรียดี แต่ยาปฏิชีวนะดันไปลดนี่สิ กิน acidophilus อย่างน้อย 1 - 2 ชั่วโมงก่อนหรือหลังกินยาปฏิชีวนะ บางคนก็บอกว่าควรจะห่างกัน 2 - 4 ชั่วโมงเลยด้วยซ้ำ เช็ควันหมดอายุให้ดี และเก็บรักษาให้เหมาะสม อาหารเสริมที่หมดอายุหรือควรจะแช่ตู้เย็นแต่ไม่แช่ จะกินแล้วมีประสิทธิภาพน้อยลง ที่สำคัญคือต้องกินให้ครบโดส บางยี่ห้อหรือบางคุณหมอแนะนำให้กินหลังอาหารหรือก่อนอาหารเช้า เพราะค่า pH ในกระเพาะจะได้สูงๆ สุดยอดอาหารที่ว่าก็หนีไม่พ้นโยเกิร์ต ส่วนใหญ่ยี่ห้อดังๆ ที่เห็นตามซูเปอร์ก็มีโพรไบโอติกส์ อย่าง acidophilus กันทั้งนั้น บางยี่ห้อถึงกับยกมาเป็นจุดขายกันเลยทีเดียว กินโยเกิร์ตทุกวันช่วยเพิ่ม acidophilus ให้ร่างกายได้ แต่ยังไงก็น้อยกว่าแบบอาหารเสริม
รู้จัก acidophilus. เรากิน acidophilus เพื่ออะไร ถ้ากินคู่กับยาปฏิชีวนะจะเป็นยังไง. ทำไมการป้องกันไม่ให้ท้องเสียเพราะยาปฏิชีวนะถึงเป็นเรื่องสำคัญ. ปรึกษาคุณหมอว่าต้องกิน Acidophilus แบบไหนเท่าไหร่. กิน acidophilus กับยาปฏิชีวนะคนละเวลา. กิน acidophilus ให้ถูกวิธีจะได้ยิ่งเห็นผล. เลือกกินอาหารที่มี acidophilus เยอะๆ.
https://www.wikihow.com/Take-Acidophilus-With-Antibiotics https://www.wikihow.com/Take-Acidophilus-With-Antibiotics
Learning About Acidophilus and its Use with Antibiotics Reducing the Side Effects of Antibiotic Use